Rooivalk, ’n solostuk oor ’n seun se grootwordjare in Limpopo, het Donderdagaand met drie kykNET-Fiëstas weggestap by ’n luisterryke prysaand in die Kunstekaap in Kaapstad.
Rooivalk is as beste algehele aanbieding op verlede jaar se nasionale kunstefeeste aangewys, terwyl die akteur Richard September by ’n rits pryse vir sy toneelspel in Rooivalk nou ook die Fiësta vir beste vertolking in ’n solovertoning voeg.